b"\n_START_ARTICLE_\nPedro S\xc3\xa1inz de Baranda\n_START_SECTION_\nBiografia\n_START_PARAGRAPH_\nVa estudiar llat\xc3\xad i humanitats als escolapis del Col\xc2\xb7legi de San Antonio Abad, regentat pels Pares Escolapis. L'octubre de 1817 es va graduar com a batxiller en c\xc3\xa0nons i el 1820 en lleis a la Universitat d'Alcal\xc3\xa1 de Henares. _NEWLINE_Fou ordenat prevere i fou rector de l'esgl\xc3\xa9sia de Santa Cruz de Madrid. En 1847 va ser nomenat acad\xc3\xa8mic de la Reial Acad\xc3\xa8mia de la Hist\xc3\xb2ria per les seves observacions al Diccionario de Sebasti\xc3\xa1n de Mi\xc3\xb1ano y Bedoya. Tamb\xc3\xa9 fou membre de l'Acad\xc3\xa8mia Imperial de Viena i l'Acad\xc3\xa8mia de Bones Lletres de Barcelona. En 1846 fou nomenat bibliotecari de la Universitat de Madrid i va continuar amb l'edici\xc3\xb3 de l'Espa\xc3\xb1a Sagrada del p. Fl\xc3\xb3rez. En va editar el tom 47 (Lleida) i va viatjar per Arag\xc3\xb3 per preparar els toms 48 (que s'editaria p\xc3\xb2stumament en 1862) i 49, i tamb\xc3\xa9 va editar els toms 11 a 22 del Viaje de Villanueva. Va aplegar una col\xc2\xb7lecci\xc3\xb3 de 12.000 llibres anteriors a 1800 que a la seva mort va donar a la Biblioteca de la Universitat."